Domino sacrosancto cenobio et ecclesiæ sancti Petri Cluniacensi, quam domnus Aimardus abba ad regendum tenet. Ego Ingelardus cogitavi de Dei misericordia et æterna retributione; et pro loco sepulturæ dono ad ipsam ecclesiam jam dicta[m] vel ad rectores ipsius loci unam colonicam, quæ est in Marciaco villa: hoc sunt campi, prata, quesitum et ad inquirendum, in ea ratione, dum vixero, usufructum habeam, et post meum discessum ad ipsam æcclesiam perveniat, et auctores ipsius loci postea faciant quicquid voluerint, nullo contradicente. Si quis contradicere voluerit, auri libram componat, et hec donatio firma permaneat, cum stipulatione subnixa. Actum Cluniaco villa. S. Ingelardi, qui donationem istam fieri et firmari rogavit.